CELEX: 32018D1732
Language: lv
Date: 2018-10-30 00:00:00
Title: Komisijas Īstenošanas lēmums (ES) 2018/1732 (2018. gada 30. oktobris) par Eiropas pētniecības infrastruktūras konsorcija “Eiropas Plātņu novērošanas sistēma” (EPOS ERIC) izveidi (izziņots ar dokumenta numuru C(2018) 7011) (Dokuments attiecas uz EEZ.)

16.11.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 288/10
               
            
         KOMISIJAS ĪSTENOŠANAS LĒMUMS (ES) 2018/1732
         (2018. gada 30. oktobris)
         par Eiropas pētniecības infrastruktūras konsorcija “Eiropas Plātņu novērošanas sistēma” (EPOS ERIC) izveidi
         
            
               (izziņots ar dokumenta numuru C(2018) 7011)
            
         
         (Autentisks ir tikai teksts angļu, dāņu, franču, grieķu, holandiešu, itāļu, portugāļu, slovēņu un vācu valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2009. gada 25. jūnija Regulu (EK) Nr. 723/2009 par Kopienas tiesisko regulējumu, ko piemēro Eiropas pētniecības infrastruktūras konsorcijiem (ERIC) (1), un jo īpaši tās 6. panta 1. punkta a) apakšpunktu,
         tā kā:
         
                     (1)
                  
                  
                     Apvienotā Karaliste, Beļģija, Dānija, Francija, Itālija, Nīderlande, Norvēģija, Portugāle un Slovēnija ir lūgušas Komisiju izveidot Eiropas pētniecības infrastruktūras konsorciju “Eiropas Plātņu novērošanas sistēma” (EPOS ERIC). Grieķija, Islande un Šveice ir darījušas zināmu savu lēmumu sākumā piedalīties EPOS ERIC kā novērotājas. Tās ir vienojušās, ka EPOS ERIC mitinātāja dalībvalsts būs Itālija.
                  
               
                     (2)
                  
                  
                     Ņemot vērā, ka 2017. gada 29. martā Apvienotā Karaliste uz Līguma par Eiropas Savienību 50. panta pamata iesniedza paziņojumu par nodomu no Savienības izstāties, no izstāšanās līguma spēkā stāšanās dienas vai, ja tāda nebūs, no dienas divus gadus pēc paziņošanas Apvienotajai Karalistei vairs nebūs piemērojami Līgumi, ja vien Eiropadome, vienojoties ar Apvienoto Karalisti, nebūs nolēmusi minēto laikposmu pagarināt. Līdz ar to šā Īstenošanas lēmuma sakarā, neskarot izstāšanās līguma noteikumus, Apvienotā Karaliste no izstāšanās dienas tiks uzskatīta par trešu valsti Regulas (EK) Nr. 723/2009 2. panta b) punkta nozīmē.
                  
               
                     (3)
                  
                  
                     Ar EEZ Apvienotās komitejas Lēmumu Nr. 72/2015 (2) Regula (EK) Nr. 723/2009 ir iekļauta Līgumā par Eiropas Ekonomikas zonu (EEZ).
                  
               
                     (4)
                  
                  
                     Atbilstoši Regulas (EK) Nr. 723/2009 5. panta 2. punktam Komisija ir pieteikumu izvērtējusi un secinājusi, ka tas atbilst minētajā regulā noteiktajām prasībām.
                  
               
                     (5)
                  
                  
                     Šajā lēmumā paredzētie pasākumi ir saskaņā ar atzinumu, ko sniegusi ar Regulas (EK) Nr. 723/2009 20. pantu izveidotā komiteja,
                  
               IR PIEŅĒMUSI ŠO LĒMUMU.
         
            1. pants
            
               1.   Tiek izveidots Eiropas pētniecības infrastruktūras konsorcijs “Eiropas Plātņu novērošanas sistēma” (“EPOS ERIC”).
            
            
               2.   EPOS ERIC statūtu būtiskie elementi ir izklāstīti pielikumā.
            
         
         
            2. pants
            Šis lēmums ir adresēts Beļģijas Karalistei, Dānijas Karalistei, Grieķijas Republikai, Francijas Republikai, Islandei, Itālijas Republikai, Nīderlandes Karalistei, Norvēģijas Karalistei, Portugāles Republikai, Slovēnijas Republikai, Šveices Konfederācijai un Lielbritānijas un Ziemeļīrijas Apvienotajai Karalistei.
         
         
            Briselē, 2018. gada 30. oktobrī
            
               
                  Komisijas vārdā –
               
               
                  Komisijas loceklis
               
               Carlos MOEDAS
            
         
         
            (1)  OV L 206, 8.8.2009., 1. lpp.
         
         
            (2)  EEZ Apvienotās komitejas 2015. gada 20. marta Lēmums Nr. 72/2015, ar ko groza EEZ līguma 31. protokolu par sadarbību īpašās jomās, kas nav četras pamatbrīvības [2016/755] (OV L 129, 19.5.2016., 85. lpp.).
      
      
         
            PIELIKUMS
            
               
                  EPOS ERIC STATŪTU BŪTISKIE ELEMENTI
            
            Šie EPOS ERIC statūtu panti un pantu punkti ir būtiskie elementi saskaņā ar Padomes Regulas (EK) Nr. 723/2009 6. panta 3. punktu.
            1.   Uzdevumi un darbības
            
            (EPOS ERIC statūtu 3. pants)
            
                     
                        1.
                     
                     
                        
                           EPOS ERIC galvenais uzdevums ir izveidot un darbināt izklaido Eiropas Plātņu novērošanas sistēmu un nodrošināt efektīvu pārvaldības satvaru, lai vadītu tematisko pamatpakalpojumu (TPP) integrāciju un koordināciju un izveidotu un nodrošinātu integrēto pamatpakalpojumu (IPP) pārvaldību.
                     
                  
                     
                        2.
                     
                     
                        
                           EPOS ERIC īsteno šādas darbības:
                        
                                    a)
                                 
                                 
                                    īsteno TPP dažādām kopām, kuras darbojas EPOS labā;
                                 
                              
                                    b)
                                 
                                 
                                    nodrošina TPP koordināciju EPOS ERIC iekšienē tiesiskos, pārvaldības un finansiālos aspektos un tehnisko savienojumu ar IPP;
                                 
                              
                                    c)
                                 
                                 
                                    pilnveido IPP, lai nodrošinātu sadarbspēju, datu pārvaldību un piekļuvi pakalpojumiem;
                                 
                              
                                    d)
                                 
                                 
                                    saskaņo EPOS īstenošanu ar valstu prioritātēm un stratēģiju;
                                 
                              
                                    e)
                                 
                                 
                                    integrē EPOS pasaules zinātniskajā sabiedrībā, lai uzlabotu EPOS pakalpojumus;
                                 
                              
                                    f)
                                 
                                 
                                    nodrošina jaunās pētniecības infrastruktūras sasniegumu pilnvērtīgu izmantošanu;
                                 
                              
                                    g)
                                 
                                 
                                    veicina apmācību, darbības popularizēšanu un starptautisko sadarbību;
                                 
                              
                                    h)
                                 
                                 
                                    piedalās ES finansētos projektos;
                                 
                              
                                    i)
                                 
                                 
                                    veic citas saskarīgas darbības, kas vajadzīgas mērķa sasniegšanai.
                                 
                              
                  
                     
                        3.
                     
                     
                        Savu galveno uzdevumu EPOS ERIC veic bez saimnieciska aprēķina. EPOS ERIC var veikt ierobežota apjoma saimniecisko darbību, ja tā ir cieši saistīta ar galveno uzdevumu un neapdraud tā izpildi.
                     
                  
                     
                        4.
                     
                     
                        
                           EPOS ERIC atsevišķi uzskaita ar saimniecisko darbību saistītos izdevumus un ieņēmumus un par to uzliek maksu atbilstoši tirgus cenām vai, ja tās nav nosakāmas, visām izmaksām, kam pieskaitīta samērīga peļņa. Tādu darbību neatbrīvo no nodokļiem.
                     
                  2.   
                  EPOS ERIC sēdeklis
            
            (EPOS ERIC statūtu 2. panta 3. punkts)
            
               EPOS ERIC sēdeklis ir Roma, Itālija.
            3.   Nosaukums
            
            (EPOS ERIC statūtu 2. panta 1. punkts)
            Eiropas Plātņu novērošanas sistēma ir izveidota kā Eiropas pētniecības infrastruktūras konsorcijs (ERIC) atbilstoši Regulai (EK) Nr. 723/2009, tā ir nodēvēta un tālāk apzīmēta “EPOS ERIC”.
            4.   Darbības ilgums
            
            (EPOS ERIC statūtu 26. pants)
            
               EPOS ERIC sākotnēji tiek izveidots uz divdesmit gadiem. Šo termiņu var pagarināt ar Kopsapulces divu trešdaļu vairākuma lēmumu.
            5.   Likvidācija
            
            (EPOS ERIC statūtu 27. pants)
            
                     
                        1.
                     
                     
                        
                           EPOS ERIC likvidē ar kopsapulces lēmumu saskaņā ar statūtu 10. pantu.
                     
                  
                     
                        2.
                     
                     
                        Bez nepamatotas kavēšanās un jebkurā gadījumā desmit dienu laikā pēc EPOS ERIC likvidācijas lēmuma pieņemšanas EPOS ERIC pieņemto lēmumu dara zināmu Eiropas Komisijai.
                     
                  
                     
                        3.
                     
                     
                        Pēc EPOS ERIC parādu nomaksas atlikušos aktīvus izdala dalībniekiem proporcionāli to uzkrātajām gada iemaksām EPOS ERIC statūtu 9. pantā noteiktajā kārtībā.
                     
                  
                     
                        4.
                     
                     
                        Bez nepamatotas kavēšanās un jebkurā gadījumā desmit dienu laikā pēc likvidācijas noslēguma EPOS ERIC par to informē Komisiju.
                     
                  
                     
                        5.
                     
                     
                        
                           EPOS ERIC beidz pastāvēt dienā, kad Eiropas Komisija publicē attiecīgu paziņojumu Eiropas Savienības Oficiālajā Vēstnesī.
                     
                  6.   Finansiālā atbildība
            
            (EPOS ERIC statūtu 18. pants)
            
                     
                        1.
                     
                     
                        
                           EPOS ERIC atbild par saviem parādiem.
                     
                  
                     
                        2.
                     
                     
                        Dalībnieki nav kopīgi atbildīgi par EPOS ERIC parādsaistībām. Dalībnieku un pastāvīgo novērotāju finansiālā atbildība par EPOS ERIC parādsaistībām nepārsniedz to attiecīgo ieguldījumu EPOS ERIC statūtu 9. pantā noteiktajā kārtībā.
                     
                  
                     
                        3.
                     
                     
                        
                           EPOS ERIC nodrošina atbilstošu apdrošināšanu, lai segtu īpaši ar EPOS ERIC uzbūvi un darbību saistītos riskus.
                     
                  7.   Piekļuves politika
            
            (EPOS ERIC statūtu 19. pants)
            
                     
                        1.
                     
                     
                        
                           EPOS ERIC datu piekļuves politika atbilst labākajai starptautiskajai praksei, kas attiecas uz publiskajiem datiem, piemēram, Eiropas Savienības iedibinātajai praksei, un atzīst datu īpašnieku tiesības.
                     
                  
                     
                        2.
                     
                     
                        
                           EPOS ERIC atvieglina pētniecību un pēc vispārīga noteikuma veicina atvērtu piekļuvi saskaņā ar FAIR principiem pētniecības datiem, datu produktiem, pakalpojumiem un programmatūrai, kā arī pētniecības materiāltehniskajai bāzei.
                     
                  
                     
                        3.
                     
                     
                        Ja atšķiras politika, kas attiecas uz datu koplietošanu un fiziskās piekļuves noteikumiem, EPOS ERIC veicina atklātuma un koplietošanas kultūru publiskā sektora pētniecības kopās un dalībnieku, novērotāju un citu personu vidū. Piekļuve balstās uz atvērtas piekļuves principiem, ievērojot kritērijus, procedūru un kārtību, kas noteikta EPOS ERIC Īstenošanas kārtībā.
                     
                  
                     
                        4.
                     
                     
                        Procedūras un vērtēšanas kritērijus dara publiski pieejamus EPOS ERIC vietnē.
                     
                  8.   Zinātniskās izvērtēšanas politika
            
            (EPOS ERIC statūtu 20. pants)
            
               EPOS ERIC darbību ik pēc pieciem gadiem izvērtē neatkarīga starptautisku, ārēju vērtētāju komisija, ko ieceļ Kopsapulce un kas tai referē; komisija EPOS ERIC darbību izvērtē zinātniski.
            9.   Rezultātu izplatīšanas politika
            
            (EPOS ERIC statūtu 21. pants)
            
                     
                        1.
                     
                     
                        
                           EPOS ERIC mudina pētniekus pētījumu rezultātus darīt publiski pieejamus arī caur EPOS ERIC.
                     
                  
                     
                        2.
                     
                     
                        Mērķauditoriju EPOS ERIC uzrunā pa daudzveidīgiem kanāliem, ieskaitot tīmekļa portālu, biļetenu, darbseminārus, klātbūtni konferencēs, rakstus žurnālos un ziņas medijos.
                     
                  10.   Intelektuālā īpašuma tiesības
            
            (EPOS ERIC statūtu 22. pants)
            
                     
                        1.
                     
                     
                        Terminu “intelektuālais īpašums” (IĪ) lieto nozīmē, kas noteikta 1967. gada 14. jūlijā parakstītās Konvencijas par Pasaules Intelektuālā īpašuma organizācijas dibināšanu 2. pantā.
                     
                  
                     
                        2.
                     
                     
                        Intelektuālā īpašuma tiesības uz EPOS ERIC datiem un citām zinībām, kas iegūtas un izstrādātas EPOS ERIC darbībā, pieder subjektiem vai personām, kas tos radījuši.
                     
                  
                     
                        3.
                     
                     
                        Intelektuālā īpašuma apmaiņu un integrāciju dalībnieku vai pārstāvības subjektu starpā nosaka Kopsapulces apstiprinātā Īstenošanas kārtība. Īstenošanas kārtībā ietver arī konfidencialitātes noteikumus, kas attiecas uz datiem, ar kuriem apmainās.
                     
                  
                     
                        4.
                     
                     
                        Intelektuālais īpašums, kas radies vienīgi EPOS ERIC finansēto darbību rezultātā, pieder EPOS ERIC.
                     
                  
                     
                        5.
                     
                     
                        
                           EPOS ERIC ievēro piemērojamos tiesību aktus par datu un privātuma aizsardzību.
                     
                  11.   Nodarbināšanas politika
            
            (EPOS ERIC statūtu 23. pants)
            
                     
                        1.
                     
                     
                        
                           EPOS ERIC darbinieku nodarbināšanas politiku regulē tās valsts tiesību normas, kurā darbinieki tiek nodarbināti un parasti veic darbu.
                     
                  
                     
                        2.
                     
                     
                        
                           EPOS ERIC darbinieku amatu kandidātu atlases procedūras, pieņemšana darbā un nodarbināšana ir pārredzamas un nediskriminējošas un nodrošina vienādas iespējas. Visas vakances EPOS ERIC izziņo publiski.
                     
                  12.   Iepirkuma politika
            
            (EPOS ERIC statūtu 24. pants)
            
                     
                        1.
                     
                     
                        Pret iepirkuma kandidātiem un pretendentiem EPOS ERIC izturas vienādi un bez diskriminācijas. EPOS ERIC iepirkuma politikā ievēro pārredzamības, nediskriminēšanas un konkursa principus. Detalizētus noteikumus par iepirkuma procedūrām un kritērijiem izklāsta Īstenošanas kārtībā.
                     
                  
                     
                        2.
                     
                     
                        Dalībnieku un novērotāju iepirkumos, kas saistīti ar EPOS ERIC darbību, pienācīgi ņem vērā EPOS ERIC vajadzības, tehniskās prasības un attiecīgo struktūru izdotās specifikācijas.